Румен Ченков
Искам жар да има

chitanka.info

Събрах последните остатъци любов

от моето сърце ранено

и ти я дадох като благослов —

иди при другия и не мисли за мене.

Бъди щастлива, за да съм и аз.

Назад не се обръщай, не вини се.

Чувствата не са във наша власт.

Живей, любима, както ти се иска,

Няма да се вкопчвам в любовта,

защото знам — така ще я убия,

а искам жар да има в пепелта.

Огнището не трябва да изстива.

2006 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.